ડોક્ટરને તમારા બાળકની સમસ્યા વિશે જાણકારી મળ્યા બાદ તેઓ કેટલાંક ટેસ્ટ હાથ ધરે છે, જેમાં મોટાભાગના કિસ્સાઓમાં બ્લડ ટેસ્ટ અને એક્સ-રે મુખ્ય છે. આ ઉપરાંત બોન સ્કેન, એમઆરઆઇ સ્કેન અથવા કમ્યુટરાઇઝ્ડ ટેમોગ્રાફી (સીટી) સ્કેન દ્વારા પણ તપાસ કરવામાં આવે છે.છેલ્લાં કેટલાંક વર્ષોના ટ્રેન્ડને જોતાં વિશેષ કરીને બાળકોમાં પીઠના દુખાવાની સમસ્યાઓમાં વધારાને જોતાં માતા-પિતાની સાથે-સાથે શાળાના શિક્ષકોએ પણ વિદ્યાર્થીઓને થતી સમસ્યાઓને ધ્યાનમાં લેવી જોઇએ. બાળકોમાં પીઠના દુખાવાની સારવાર સાથે તેમને તંદુરસ્ત જીવનશૈલી અપાવીને જંકફુડની જગ્યાએ પોષણયુક્ત આહાર લેવા માટે પ્રોત્સાહિત કરવા જોઇએ. આ ઉપરાંત અનુભવી શિક્ષક અથવા કોચની દેખરેખ હેઠળ બાળક રમત-ગમતની પ્રવૃત્તિ અથવા કસરત કરે તે સલાહભર્યું છે કારણકે ઘણાં કિસ્સામાં પૂરતાં માર્ગદર્શનને અભાવે શરીર ઉપર તાણ વધે છે અને પરિણામે પીઠમાં દુખાવા સહિતની શારીરિક સમસ્યાઓ સર્જાય છે, જે પૂરતી કાળજી ન રાખતા ગંભીર સ્વરૂપ ધારણ કરી શકે છે.